សួស្តី នៅក្នុងរូបភាពនេះគឺនិយាយអំពីការដើរផ្សារដើម្បីទិញអាវយឺត ដែលរូបភាពទី ១ យើង ឃើញមានបុរសម្នាក់ដែលគាត់មានអាយុប្រហែលជា ១៨ ឆ្នាំ។ គាត់ពាក់អាវស ដៃខ្លី នៅលើអាវរបស់គាត់អត់មានហោប៉ៅសម្រាប់ដាក់លុយទេ។ ដៃទាំងពីររបស់គាត់ជាប់នឹងចង្កេះ អញ្ចឹង ដៃស្ដាំនិងដៃឆ្វេងច្រត់ចង្កេះ។ គាត់កំពុងតែគិតចង់ទិញអាវថ្មីមួយនៅថ្ងៃនេះ ប្រហែលជាអាវ របស់គាត់ចាស់ ដូច្នេះគាត់ចង់បានអាវថ្មី គាត់ចង់បានអាវថ្មី។ អញ្ចឹងគាត់ គាត់គិតចង់ទៅផ្សារ ដើម្បីទិញអាវថ្មីនៅថ្ងៃនេះ។

បន្ទាប់មកទៀតរូបភាពទី ២ រូបភាពទី ២ គាត់ក៏បានដើរមកជួបមិត្តស្រីរបស់គាត់ ដើម្បី ដើម្បី បបួលមិត្តស្រីរបស់គាត់ទៅផ្សារជាមួយគ្នា។ ដោយសារតែស្រីគឺគាត់ចូលចិត្តដើរផ្សារ ដូច្នេះគាត់មានជំនាញខាងរើសខោអាវ ឬក៏គាត់មានជំនាញខាងដើរផ្សារ អញ្ចឹងដោយសារតែបុរស គាត់អត់សូវដើរផ្សារច្រើនទេ អញ្ចឹង ពេលខ្លះគាត់អត់មានជំនាញក្នុងការទិញខោអាវ ឬក៏ជ្រើសរើសខោអាវទេ អញ្ចឹងគាត់ក៏បានមកបបួលមិត្តស្រីរបស់គាត់ដើម្បីទៅជាមួយគ្នា ដោយសារតែមិត្តស្រីរបស់គាត់ អាចជួយគាត់ អាចជ្រើសរើសខោអាវស្អាតបាន។ អញ្ចឹង គាត់ក៏បាន [...] គាត់ក៏បានមកជួបមិត្តស្រីរបស់គាត់ និងបាននិយាយគ្នា គាត់ក៏បានប្រាប់ទៅមិត្តស្រីរបស់គាត់ថាគាត់ចង់ទិញអាវយឺតដៃខ្លីមួយថ្ងៃនេះ។ មិត្តស្រីរបស់គាត់យើងឃើញ មិត្តស្រីរបស់គាត់ មានអាយុ ១៨ ឆ្នាំដូចគាត់ដែរ។ មិត្តស្រីរបស់គាត់ពាក់អាវសដៃខ្លី និងសក់របស់គាត់វែង និងគាត់ចងសក់។ អញ្ចឹងសក់របស់មិត្តស្រីរបស់គាត់ចង ចងទៅក្រោយ និងគាត់ពាក់អាវសដៃខ្លី។ ពួកគាត់ទាំងពីរកំពុងតែជជែកគ្នា និងមិត្តប្រុសរបស់គាត់ និងមិត្តប្រុសរបស់គាត់កំពុងតែប្រាប់គាត់ថាចង់ទិញអាវយឺត ដូច្នេះពួកគាត់ទាំងពីរក៏បាន ក៏បានដើរ ក៏បានដើរចេញទៅខាងក្រៅជាមួយគ្នាដើម្បីស្វែងរកផ្សារ ឬក៏កន្លែងលក់អាវយឺត។

រូបភាពទី ៣ ពួកគាត់ទាំងពីរក៏បានដើរបណ្ដើរគ្នានៅតាមផ្លូវ រហូតមកដល់ផ្សារមួយដែលយើងហៅថាផ្សាររាត្រី។ ផ្សាររាត្រីគឺជាផ្សារដែលបើកតែនៅពេលយប់ទេ នៅពេលព្រឹក នៅពេលថ្ងៃ គឺអត់បើកទេ។ ភាគច្រើនគឺបើកចាប់ពីម៉ោង ចាប់ពីម៉ោង ៤ រហូតទៅដល់យប់ អញ្ចឹងដែលយើងហៅថាផ្សាររាត្រី។ អញ្ចឹងនៅក្នុងផ្សាររាត្រីនោះ យើងឃើញមានលក់អាវយឺតជាច្រើន និងលក់របស់ជាច្រើនទៀត និងលក់របស់ជាច្រើនទៀត។ អញ្ចឹងយើងឃើញនៅក្នុងរូបភាពទី ៣ នោះ មានអ្នកលក់ចំនួន ២ នាក់ ម្នាក់គឺគាត់ពាក់មួក ឈរនៅខាងក្រោយតូបដែលមានដាក់ ដែលមានដាក់ខោអាវ ដែលមានដាក់ខោអាវ ឬក៏របស់ដែលគាត់លក់នោះ ឬក៏ដាក់របស់លក់នោះនៅលើ នៅលើតុ ដើម្បីបង្ហាញភ្ញៀវ ដើម្បីឲ្យភ្ញៀវឃើញ គាត់ គាត់អាចចូលមកទិញ អញ្ចឹងនៅលើតុនោះ យើងមើលទៅដូចជាមានខោអាវ មានខោព្យួរនៅខាងក្រោម មានខោព្យួរនៅខាងក្រោម និងនៅខាងលើមានរបស់ផ្សេងៗទៀតជាច្រើន និងយើងឃើញគាត់មានដាក់ឆត្រ គាត់មានដាក់ឆត្រ អញ្ចឹងគាត់ឈរនៅក្រោមឆត្រ និងមានពាក់មួក និងអ្នកលក់ម្នាក់ទៀត គឺគាត់ឈរដាក់ដៃទាំងពីរនៅខាងមុខ ដើម្បីរង់ចាំស្វាគមន៍ភ្ញៀវ ដើម្បីរង់ចាំស្វាគមន៍ភ្ញៀវ។ អញ្ចឹងយើងឃើញនៅក្បែរគាត់ មានស្នួខោអាវដែលមានព្យួរ មានស្នួខោអាវដែលមានព្យួរអាវយឺតជាច្រើនទៅតាមថ្នាក់នីមួយៗ អញ្ចឹងមានខ្លះព្យួរ មានខ្លះព្យួរនៅខាងក្រោម ខ្លះព្យួរនៅខាងលើ ប្រហែលជានៅខាងក្រោមគឺពណ៌ខុសពីនៅខាងលើ អញ្ចឹងពួកគាត់បែងចែកទំហំ បែងចែកពណ៌ព្យួរទៅតាម ទៅតាមថ្នាក់ៗរបស់អាវយឺតនោះ អញ្ចឹងផ្សាររាត្រីដែលយើងឃើញនោះ យើងឃើញ យើងឃើញលក់នៅតាមចិញ្ចើមថ្នល់ និងផ្សាររាត្រីភាគច្រើនគឺលក់នៅពេលយប់ ដែលយើងឃើញមានព្រះខែ យើងឃើញមានព្រះខែមួយចំណិតរះនៅលើមេឃដែលចែងចាំងពន្លឺយ៉ាងស្រស់ស្អាត អញ្ចឹងធ្វើឲ្យអមជាមួយនឹងផ្សាររាត្រីដែលមានមនុស្សគាត់មកដើរផ្សារច្រើនផង អញ្ចឹងធ្វើឲ្យទិដ្ឋភាពនៅក្នុងផ្សាររាត្រីនោះមើលទៅកាន់តែអ៊ូអរ។ អញ្ចឹងពួកគាត់ទាំងពីរ ពួកគាត់ទាំងពីរក៏បានដើរកាត់តូបមួយដែលមានលក់របស់ជាច្រើន ដែលមានលក់ដូចជាខោ មានលក់ដូចជាអាវយឺត និងរបស់ផ្សេងៗទៀត អញ្ចឹងពួកគាត់ទាំងពីរក៏សម្រេចចូលទៅមើលនៅតូបនោះដើម្បីរកអាវយឺត។

បន្ទាប់មកទៀតរូបភាពទី ៤ រូបភាពទី ៤ បុរសដែលគាត់ឈរដាក់ដៃនៅខាងមុខ ដែលរង់ចាំស្វាគមន៍ភ្ញៀវ នៅពេលដែលបុរសនោះដើរចូលមកខាងក្នុង គាត់ក៏បានព្យាយាមណែនាំ នូវផលិតផល ឬក៏អាវយឺតដែលគាត់លក់ គាត់ណែនាំអំពីគុណភាព ឬក៏គុណភាព ឬក៏តម្លៃ តម្លៃថោក។ អញ្ចឹងដើម្បីឲ្យបុរសម្នាក់នោះ គាត់អាច បុរសម្នាក់នោះ គាត់សម្រេចចិត្តទិញអាវនៅហាងរបស់គាត់។ អញ្ចឹងជាទូទៅអ្នកលក់ គាត់ត្រូវការនិយាយ ត្រូវការនិយាយប្រាប់អំពីផលិតផលរបស់គាត់ អំពីគុណភាព ឬក៏តម្លៃ ដើម្បីទាក់ទាញភ្ញៀវឲ្យទិញនៅហាងរបស់គាត់។ អញ្ចឹងយើងឃើញអ្នកលក់នោះ គាត់កំពុងតែព្យាយាមបង្ហាញអាវយឺតមួយដែលដាក់នៅជួរខាងក្រោម តែអាវយឺតនោះ យើងឃើញមានពណ៌ស អញ្ចឹងគាត់កំពុងតែបង្ហាញអាវយឺតពណ៌ តែអាវយឺតនោះ យើងឃើញមានពណ៌ មានពណ៌ខៀវ មានពណ៌ខៀវ មានពណ៌ស និងមានពណ៌ជាច្រើនទៀត។ ប៉ុន្តែអ្នកលក់បានណែនាំទៅកាន់បុរសម្នាក់នោះ ពណ៌ខៀវដំបូងគេ ពណ៌ខៀវដំបូងគេ អញ្ចឹងបុរសម្នាក់គាត់ក៏ពេញចិត្តអាវខៀវដែលអ្នកលក់ណែនាំដែរ។ អញ្ចឹងក្រោយពេលដែលបុរសម្នាក់នោះ គាត់ប្រាប់ទៅអ្នកលក់ [...] អ្នកលក់ក៏បានយកអាវខៀវ ឬក៏បង្ហាញអាវខៀវនោះ ទៅកាន់បុរសម្នាក់នោះ។ អញ្ចឹងបុរសម្នាក់នោះក៏គាត់ពេញចិត្តនូវអាវខៀវ ដែលអ្នកលក់បង្ហាញនោះផងដែរ។

បន្ទាប់មកទៀតរូបភាពទី ៥ រូបភាពទី ៥ គាត់ក៏បានយកអាវនោះចេញពីកន្លែងព្យួរ គាត់យកអាវនោះចេញពីកន្លែងព្យួរ ដើម្បីយកមកមើលឲ្យច្បាស់ ថាតើអាវនោះមានទំហំប៉ុនខ្លួនគាត់ ឬក៏មានរហែកនៅត្រង់ណាដែរ ដែរឬទេ។ អញ្ចឹងអាវថ្មីខ្លះក៏មាន អាវថ្មីខ្លះក៏មានរហែក ឬក៏មានប្រឡាក់នៅផ្នែកណាមួយដែរ។ ដោយសារតែផ្សាររាត្រីគឺយើងលក់នៅតាមផ្លូវ និងយើងព្យួរខោអាវដោយមិន ដោយមិនបានដាក់ថង់ប្លាស្ទិកគ្រប ដូច្នេះ ពេលខ្លះអាចធ្វើខោអាវដែលយើងព្យួរនោះប្រឡាក់ដី។ អញ្ចឹង អញ្ចឹងគាត់ត្រូវ នៅពេល អញ្ចឹង នៅពេលដែលគាត់យកខោអាវចេញពីស្នួនោះ អញ្ចឹងគាត់ត្រូវពិនិត្យមើលអាវនោះជាមុនសិន ថាតើអាវនោះធំ ឬតូច ឬក៏អាវនោះមានប្រឡាក់ ឬក៏រហែកត្រង់ណាដែលទេ។

បន្ទាប់មករូបភាពទី រូបភាពទី ៦ គាត់ក៏បានដោះអាវនោះចេញពីទំពួកខោអាវ អញ្ចឹងគាត់បានដោះអាវនោះចេញពីទំពួកខោអាវ បន្ទាប់មកគាត់ក៏បានដោះអាវរបស់គាត់ចេញ ដើម្បីលអាវថ្មីនោះ ដើម្បីឲ្យដឹងថាអាវថ្មីនោះសមនឹងខ្លួនគាត់ដែរឬទេ? អញ្ចឹងពេលខ្លះនៅពេលដែលយើងមើលនៅខាងក្រៅ យើងមើលទៅឃើញស្អាត និងទំហំប្រហែលជាប៉ុនខ្លួនរបស់យើង ប៉ុន្តែនៅពេលដែលយើងលដាក់នៅខ្លួនរបស់យើង ពេលខ្លះអាវនោះអាចធំជាងយើង អាចតូចជាងយើង ឬក៏ពាក់នៅលើខ្លួនរបស់យើងគឺអត់ស្អាត។ អញ្ចឹងគាត់ត្រូវការលមុនពេលនឹងទិញ អញ្ចឹងបុរសម្នាក់នោះគាត់ដោះអាវខាងក្រៅរបស់គាត់ ដែលអាវខាងក្រៅរបស់គាត់ពាក់អាវសដៃខ្លី គាត់ដោះចេញ និងគាត់ពាក់អាវ និងគាត់ពាក់អាវខៀវចូលមកខាង និងគាត់ពាក់អាវខៀវចូល ចូលមកលើខ្លួនរបស់គាត់ ដើម្បីចង់ដឹងថាអាវរបស់គាត់ល្មមដែរឬទេ។ អញ្ចឹងគាត់ព្យាយាមស៊កដៃម្ខាងចូលហើយ បន្ទាប់មកគាត់ស៊កដៃម្ខាងទៀត បន្ទាប់មកគាត់ស៊កដៃម្ខាងទៀត ដើម្បីឲ្យដឹងថាអាវនោះល្មមខ្លួនគាត់ដែរឬទេ។

អញ្ចឹងបន្ទាប់មកទៀតរូបភាពទី រូបភាពទី ៧ បន្ទាប់ពីបុរសម្នាក់នោះ គាត់បានលអាវពណ៌ខៀវដៃខ្លីនោះចូលទៅក្នុងខ្លួនរបស់គាត់ហើយ គាត់ក៏បាន គាត់ក៏បានមើលឆ្វេងស្ដាំ ដើម្បីចង់ដឹងថាអាវរបស់គាត់នោះល្មមនឹងគាត់ដែរឬទេ។ ប៉ុន្តែដោយសារតែពិបាកមើលពេក គាត់ក៏បានសួរអ្នកលក់មានកញ្ចក់ មានកញ្ចក់ទេ ដូច្នេះប្រសិនបើមានគាត់អាចងាយស្រួលមើលឆ្វេង មើលស្ដាំ និងមើលខាងក្រោយ។ ប៉ុន្តែជាទូទៅនៅកន្លែងដែលលក់ខោអាវតែងតែមានកញ្ចក់ ពីព្រោះភ្ញៀវភាគច្រើននៅពេលដែលមកទិញខោអាវ នៅពេលដែលមកទិញខោអាវតែងតែចង់លខោអាវនៅលើដងខ្លួន ដើម្បីចង់ដឹងថាខោអាវនោះល្មមនឹងខ្លួនដែរឬទេ។ អញ្ចឹងជាទូទៅអ្នកលក់ត្រូវតែមានកញ្ចក់សម្រាប់ភ្ញៀវ។ អញ្ចឹងជាក់ស្ដែងនៅក្នុងរូបភាពទី ៧ នេះ អ្នកលក់គាត់មានកញ្ចក់សម្រាប់ជូនភ្ញៀវនៅពេលដែលភ្ញៀវលខោអាវ។ អញ្ចឹងយើងឃើញអ្នកលក់កាន់កញ្ចក់នៅក្នុងដៃ និងដៃម្ខាងទៀតគាត់ព្យាយាមបង្ហាញទៅបុរសម្នាក់នោះ គាត់អាចមើលកញ្ចក់នោះបាន។ អញ្ចឹងបុរសម្នាក់នោះក្រោយពេលឃើញកញ្ចក់ គាត់ក៏ស្លឹងមើលកញ្ចក់នោះ ងាកមើលឆ្វេង មើលស្ដាំ ដើម្បីអាចដឹងថាអាវរបស់គាត់ល្មមខ្លួនដែរឬអត់។

បន្ទាប់មកទៀតរូបភាពទី ៨ រូបភាពទី ៨ អ្នកលក់ក៏បានទម្លាក់កញ្ចក់នោះដើម្បីមកក្រោមបន្តិច ទម្លាក់កញ្ចក់នោះមកក្រោមបន្តិច ដោយសារតែកញ្ចក់នោះ យើងឃើញមានចងជាប់នឹងខ្សែប្រហែលជាកញ្ចក់នោះដាក់នៅខ្ពស់ និងចងជាប់ខ្សែ កុំឲ្យនៅពេលដែលធ្លាក់វាបែក។ អញ្ចឹងគាត់ត្រូវចងជាប់នឹងខ្សែ នៅពេលដែលព្យួរកញ្ចក់នោះជាប់នឹងជញ្ជាំង អញ្ចឹងគាត់បានទាញខ្សែនោះឲ្យវែងបន្តិច ដើម្បីទម្លាក់កញ្ចក់នោះឲ្យ ឲ្យចុះមកក្រោមបន្តិច ដើម្បីងាយស្រួលសម្រាប់បុរសនោះ គាត់អាចមើលខ្លួនរបស់គាត់ គាត់អាចមើលអាវដែលពាក់នៅលើខ្លួនរបស់គាត់បានយ៉ាងងាយស្រួល។ អញ្ចឹងយើងឃើញ នៅពេលដែលគាត់បានមើលអាវនោះនៅក្នុងកញ្ចក់របស់គាត់ យើងមើលទៅទឹកមុខរបស់គាត់ហាក់បីដូចជាមិនចូលចិត្តអាវនោះទេ ប្រហែលជាពណ៌អាវនោះ មិនសមទៅនឹងខ្លួនគាត់ ឬក៏អាវនោះមើលទៅដូចជាតូច ឬក៏ធំជាងខ្លួនរបស់គាត់។ អញ្ចឹងមើលទៅគាត់ដូចជាមិនពេញចិត្តនឹងអាវនោះទេ។

អញ្ចឹងបន្តមកទៀតរូបភាពទី ៩ ក្រោយពេលដែលគាត់លហើយ គាត់បានមើលកញ្ចក់ហើយ គាត់ក៏បានដោះអាវនោះចេញ ដោយគាត់ចាប់ផ្ដើមដោះពីកមុន អញ្ចឹងគាត់ ដោះ បានដោះពី តាមក្បាលមុន បន្ទាប់មកគឺគាត់ព្យាយាមដោះដៃ ដោះតាមដៃ គាត់ទាញអាវនោះឡើងទៅលើ ដោះតាមក្បាល។ អញ្ចឹងគាត់ដោះអាវនោះចេញ ដោយសារតែគាត់មិនពេញចិត្តអាវនោះ។

បន្ទាប់មកទៀតរូបភាពទី ១០ រូបភាពទី ១០ ដោយសារតែ ដោយសារតែអាវដែលគាត់ជ្រើសរើសនោះ គាត់អត់ពេញចិត្ត បន្ទាប់មកមិត្តស្រីរបស់គាត់ក៏បានជ្រើសរើសអាវឲ្យមិត្តប្រុសរបស់គាត់ អញ្ចឹងជាទូទៅស្រីៗគាត់ពូកែខាង ពូកែខាងដើរផ្សារ ពូកែខាងជ្រើសរើសអាវ អញ្ចឹងដោយសារតែ ដោយសារតែបុរសម្នាក់នោះគាត់រើសអាវនៅពេលដែលដំបូង គាត់រើសហើយ នៅពេលដែលលដាក់នៅលើដងខ្លួនគាត់អត់ពេញចិត្ត។ អញ្ចឹងមិត្តស្រីរបស់គាត់ ក្រោយពេលដែលឃើញគាត់ អត់ពេញចិត្តនឹងអាវដែលគាត់ជ្រើសរើស មិត្តស្រីរបស់គាត់ក៏បានរើសអាវយឺតមួយទៀតដែលមានពណ៌ស ដែលមានពណ៌ស ឲ្យមិត្តប្រុសគាត់។ អញ្ចឹងយើងឃើញអាវយឺតនោះ មានពណ៌សបន្តិច លឿងបន្តិច មើលទៅបែបជាពណ៌ពងមាន់ ពណ៌ពងមាន់ ពណ៌ពងមាន់មានន័យថាមើលទៅដូចជាសបន្តិចដូចជា លឿងបន្តិច មិនលឿងខ្លាំង ប៉ុន្តែក៏មិនសដែរ។ អញ្ចឹងមើលទៅ យើងមើលដូចជាពណ៌ពងមាន់ អញ្ចឹងគាត់បានយកអាវនោះឲ្យទៅបុរសម្នាក់នោះ ឲ្យទៅគាត់ មិត្តស្រីរបស់គាត់ក៏បានយកអាវនោះឲ្យទៅមិត្តប្រុសរបស់គាត់ ដើម្បី ដើម្បីឲ្យមិត្តប្រុសរបស់គាត់លអាវនោះម្ដងទៀត។ អញ្ចឹងមិត្តប្រុសរបស់គាត់ក្រោយពេលដែលឃើញមិត្តស្រីយកអាវមួយទៀត យកមកឲ្យ ធ្វើឲ្យគាត់មានអារម្មណ៍ថា ដូចជាពេញចិត្តនឹងអាវដែលមិត្តស្រីគាត់បានយកមកឲ្យ។

បន្ទាប់មកទៀតរូបភាពទី ១១ បុរសម្នាក់នោះគាត់ក៏បាន បុរសម្នាក់នោះគាត់ក៏បានលអាវនោះ គាត់ក៏បានពាក់អាវនោះនៅលើដងខ្លួនរបស់គាត់។ បន្ទាប់មកអ្នកលក់ក៏បាន ក៏បានកាន់កញ្ចក់ដើម្បីឲ្យបុរសម្នាក់នោះគាត់ឆ្លុះមើលខ្លួនរបស់គាត់ ឬក៏អាវនៅលើដង អាវនៅលើដងខ្លួនរបស់គាត់ ថាតើអាវមួយទៀតដែលមិត្តស្រីរបស់គាត់បានជ្រើសរើសឲ្យសមនឹងខ្លួនគាត់ដែរឬទេ។ អញ្ចឹង ដោយសារ នៅពេលដែលគាត់បានមើលអាវនោះហើយ មើលទឹកមុខរបស់គាត់ហាក់បីដូចជាពេញចិត្ត អញ្ចឹងប្រហែលជាអាវនោះគាត់ពេញចិត្តនឹងពណ៌ ដោយសារតែអាវនោះគឺអត់ធំ អត់តូច ប៉ុន្តែល្មមនឹងខ្លួនគាត់។ អញ្ចឹងធ្វើឲ្យគាត់ពេញចិត្ត និងសប្បាយចិត្តយ៉ាងខ្លាំង និងដោយសារតែអាវនោះគឺជាអាវដែលមិត្តស្រីរបស់គាត់ពេញចិត្ត និងមិត្តស្រីរបស់គាត់ណែនាំឲ្យផង ដូច្នេះគាត់ពេញចិត្តអាវនោះយ៉ាងខ្លាំង។

រូបភាពទី ១២ ក្រោយពេលដែលគាត់លអាវនោះ និងមើលកញ្ចក់ មើលទៅដូចជាសមនឹងខ្លួនរបស់គាត់ហើយ គាត់ក៏បានដើរមកខាងក្រៅដើម្បីឲ្យមិត្តស្រីរបស់គាត់ ដើម្បីឲ្យមិត្តស្រីរបស់គាត់ជួយមើល ថាតើអាវដែលពាក់នៅលើខ្លួនរបស់គាត់សមនឹងគាត់ដែរឬទេ។ អញ្ចឹងយើងឃើញអាវដែលមានពណ៌ពងមាន់ ដែលមានពណ៌លឿងបន្តិច ពណ៌សបន្តិចនោះ ដែលយើងហៅថាពណ៌ពងមាន់ អញ្ចឹងគឺជាអាវយឺតដៃខ្លី ដូចជាអាវពណ៌ខៀវដែលគាត់លដំបូងដែរ។ អញ្ចឹងក្រោយពេលដែលគាត់លមើលទៅល្មមខ្លួន ក្រោយពេលដែលគាត់មើលកញ្ចក់ អញ្ចឹងគាត់ក៏បានដើរចេញមកខាងក្រៅ ដើម្បីបង្ហាញមិត្តស្រីរបស់គាត់ ឬដើម្បីឲ្យមិត្តស្រីរបស់គាត់ជួយមើល ថាតើអាវនោះសមនឹងខ្លួនគាត់ដែរឬទេ។ មិត្តស្រីរបស់គាត់ នៅពេលដែលឃើញមិត្តប្រុសរបស់គាត់លអាវនោះ មិត្តស្រីរបស់គាត់មើលទៅដូចជាពេញចិត្តយ៉ាងខ្លាំង មើលទៅទឹកមុខរបស់គាត់ញញឹម និងដៃទាំងពីររបស់គាត់លើកឡើងហាក់បីដូចជាចង់បង្ហាញពីអារម្មណ៍របស់គាត់ថា អាវនោះពិតជាសមនឹងខ្លួនរបស់មិត្តប្រុសគាត់ណាស់។ និងពណ៌ និងពណ៌របស់អាវនោះក៏ស្អាតដែរ។ អញ្ចឹងពួកគាត់ទាំងពីរពេញចិត្តអាវនោះទាំងអស់គ្នា។

អញ្ចឹងបន្ទាប់មកទៀតរូបភាពទី រូបភាពទី ១៣ ក្រោយពេលដែលបុរសម្នាក់នោះ [គាត់មើល] ក្រោយពេលដែលបុរសម្នាក់នោះគាត់បង្ហាញអាវរបស់គាត់ទៅមិត្តស្រីរបស់គាត់ ដើម្បីឲ្យមិត្តស្រីរបស់គាត់ជួយមើល និងពួកគាត់ទាំងពីរពេញចិត្តអាវនោះហើយ គាត់ក៏បានដោះអាវនោះចេញ គាត់ក៏បានដោះអាវនោះចេញ និងប្រគល់អាវនោះឲ្យទៅអ្នកលក់ ដើម្បីឲ្យអ្នកលក់ជួយខ្ចប់ ដើម្បីឲ្យអ្នកលក់ជួយខ្ចប់ និងដំបូងគាត់ត្រូវសួរតម្លៃអ្នកលក់សិន ប្រសិនបើថ្លៃពេក ក៏គាត់មិនអាច ក៏គាត់អត់ទិញដែរ។ អញ្ចឹងគាត់សួរតម្លៃអ្នកលក់ អញ្ចឹង នៅពេលអ្នកលក់ប្រាប់តម្លៃទៅគាត់ហើយ គាត់ក៏អាចទទួលយកតម្លៃនោះបាន និងគាត់ពេញចិត្តនឹងអាវនោះផង អញ្ចឹងក៏គាត់ឲ្យអ្នកលក់ខ្ចប់ ក៏គាត់ឲ្យអ្នកលក់ខ្ចប់អាវនោះឲ្យគាត់។

អញ្ចឹងរូបភាពទី រូបភាពទី ១៤ រូបភាពទី ១៤ អញ្ចឹងអ្នកលក់ក៏បានយកអាវយឺតពណ៌ពងមាន់ដៃខ្លីនោះយកមកខ្ចប់ អញ្ចឹងអ្នកលក់ត្រូវបត់អាវនោះឲ្យស្អាតជាមុនសិន បន្ទាប់មកដាក់អាវនោះចូលទៅក្នុង ដាក់អាវនោះចូលទៅក្នុងថង់ ចូលទៅក្នុងថង់ដើម្បីឲ្យភ្ញៀវ។ អញ្ចឹងជាទូទៅនៅពេលដែលភ្ញៀវគាត់ទិញខោអាវ អ្នកលក់ត្រូវដកខោអាវនោះចេញពីទំពួកខោអាវ បន្ទាប់មកត្រូវបត់ខោអាវនោះឲ្យស្អាត និងដាក់ខ្ចប់ចូលទៅក្នុងថង់ ដើម្បីហុចទៅឲ្យអ្នកទិញ ដោយសារតែអ្នកទិញគាត់ […] ដោយសារតែអ្នកទិញគាត់ត្រូវការថង់ដើម្បីយួរ នៅពេលដែលគាត់ទិញអាវយឺតហើយ ដូច្នេះអ្នកលក់ត្រូវតែរៀបចំអាវនោះ ឬក៏បត់អាវនោះឲ្យស្អាត និងដាក់ចូលទៅថង់ ក្នុងថង់ក្រដាស ឬក៏ថង់ប្លាស្ទិកដើម្បីឲ្យទៅអ្នកលក់ ដើម្បីឲ្យទៅអ្នកទិញ ដើម្បីឲ្យអ្នកទិញ ងាយស្រួលយួរត្រលប់ទៅផ្ទះវិញ។

បន្ទាប់មកទៀតរូបភាពទី ១៥ រូបភាពទី ១៥ ក្រោយពេលដែលនៅក្នុង រូបភាពទី [១០] ក្រោយពេលដែលនៅក្នុងរូបភាពទី ១៣ គាត់បានសួរតម្លៃ និងគាត់បានហុចអាវនោះឲ្យទៅអ្នកលក់ខ្ចប់ អញ្ចឹងរូបភាពទី ១៥ គាត់ក៏បានប្រគល់លុយឲ្យទៅអ្នកលក់ ដោយតម្លៃអាវយឺតនោះមានតម្លៃមួយម៉ឺនរៀល។ អញ្ចឹងអាវយឺតដែលគាត់ទិញនោះ មានតម្លៃមួយម៉ឺនរៀល។ ជាទូទៅអីវ៉ាន់ អាវ របស់របរដែលលក់នៅផ្សាររាត្រី ជាទូទៅគឺថោក ដោយសារតែនៅផ្សាររាត្រីភាគច្រើនគឺលក់នៅតាមចិញ្ចើមថ្នល់ ឬក៏តាមចិញ្ចើមផ្លូវ។ ដូច្នេះអីវ៉ាន់មួយចំនួនដែលលក់នៅទីនោះ ភាគច្រើនគឺថោក អញ្ចឹងអាវយឺតដែលបុរសដែលទិញ ដែល បុរសនោះគាត់ទិញ និងបានប្រគល់លុយឲ្យទៅអ្នកលក់នៅក្នុងរូបភាពទី ១៥ នោះ គឺអាវនោះមានតម្លៃមួយម៉ឺនរៀល។ អញ្ចឹងបុរសម្នាក់នោះគាត់ក៏បានហុចលុយឲ្យទៅអ្នកលក់មួយម៉ឺនរៀល។ ក្រោយពេលដែលអ្នកលក់បាន បានខ្ចប់ខោអាវនោះដាក់ចូលទៅក្នុងថង់ ឬក៏បានបត់ខោអាវនោះ ដាក់ចូលទៅក្នុងថង់ និងនៅពេលដែលអ្នកលក់ហុចឲ្យគាត់ គាត់ក៏បានប្រគល់លុយ ឬក៏ហុចលុយឲ្យទៅអ្នកលក់វិញ ដោយអាវនោះមានតម្លៃមួយម៉ឺនរៀល។

បន្ទាប់មកនៅក្នុងរូបភាពចុងក្រោយ រូបភាពទី ១៦ រូបភាពទី ១៦ ពួកគាត់ទាំងពីរ ក៏បានដើរត្រលប់ទៅផ្ទះវិញ។ ដោយពួកគាត់ទាំងពីរដើរបណ្ដើរជជែកគ្នាបណ្ដើរ ដោយយើងឃើញរូបភាពនេះមិត្តស្រីរបស់គាត់គឺយើងឃើញពាក់អាវស ដៃខ្លី និងស្លៀកខោវែងពណ៌ខ្មៅ។ អញ្ចឹងពួកគាត់ទាំងពីរពាក់អាវយឺតពណ៌សដៃខ្លីដូចគ្នា។ ប៉ុន្តែស្លៀកខោពណ៌ខុសគ្នា មិត្តស្រីរបស់គាត់ស្លៀកខោជើងវែងពណ៌ខ្មៅ គាត់ស្លៀកខោពណ៌ស ជើងវែង។ អញ្ចឹងគាត់ពាក់អាវពណ៌ និងពណ៌ដូចគ្នា អាវដៃខ្លីដូចគ្នា ប៉ុន្តែខោ ខោជើងវែងដូចគ្នា ប៉ុន្តែពណ៌ខុសគ្នា។ អញ្ចឹងពួកគាត់ដើរបណ្ដើរ ជជែកគ្នាបណ្ដើរ ដោយមើលទឹកមុខរបស់គាត់ហាក់បីដូចជាសប្បាយរីករាយ និងការដើរផ្សារ[រាត្រី] និង [...] ការដើរផ្សារទិញអាវយឺតថ្មីមួយនៅផ្សាររាត្រី [...] ដែលលក់នៅតាមចិញ្ចើមថ្នល់នោះ។ អញ្ចឹងពួកគាត់ដើរត្រលប់ទៅផ្ទះវិញ ដោយយើងឃើញនៅក្នុងដៃខាងឆ្វេងរបស់បុរសម្នាក់នោះ គាត់បានយួរ គាត់បានយួរនូវថង់មួយ ដែលថង់នោះមានដាក់អាវយឺតដែលគាត់ទើបនឹងទិញនៅផ្សាររាត្រីនោះ។ អញ្ចឹងពួកគាត់ដើរបណ្ដើរជជែកគ្នាបណ្ដើរយ៉ាងសប្បាយរីករាយ។